רקע כללי:

הקיבוץ נוסד ע"י גרעין של יוצאי פולין - גרודנו, וילנה,מלווה,לידה, ספוצקין ועוד.

עוד בהיותם במושבה בהדר , לפני העליה להתיישבות, הצטרפו אליהם חברי הגרעין אמריקאי.

שנתיים לאחר שעלו להתישבות בכפר מנחם (1942) הצטרפו חברי גרעין "אלגביש" שישב ברעננה והורכב ממספר קבוצות של יוצאי פולין וגרמניה, שהגיעו מהקיבוצים הזורע, בית זרע, עין המפרץ ואולי עוד.

יומנים ודוקומנטים רלוונטיים בארכיון:

1. יומן אחווה: של חלק מהגרעין הפולני המייסד. נכתב בוילנה 1929-1931. כתוב בעיקר יידיש אך גם עברית. יש מקור וגם שני עותקים מצולמים.
2. יומן מלבה 1927-1928. נראה כיומן קבוצתי. כתוב בעיקר ביידיש. נמסר לארכיון ע"י ציפורה רומבק (פינקוס) ב 1.1.1984. בעלה, נחום רומבק היה צייר ועסק בין השאר במגזרות ניר. האוסף שלו עבר ליד יערי.
3. תיקייה עם כתבי וקטעי זכרונות מהעיר גרודנה, שנכתבו ככל הנראה בדיעבד. כתב אהרונצ'יק ברורמן – ברעם מעין החורש, אחיו של מיירים ברורמן – ברעם מכפר מנחם. כתוב עברית. קובץ אחד נכתב ב 1980, קובץ שני לא מתוארך. נראה שהקבצים הנמצאים בארכיון הם מצולמים.
4. יומן אלגביש: כתוב גרמנית וקצת עברית. נסרק ונשלח לנטע
5. ספר קבוצת "דרור" במוסד החינוכי כפר מנחם. התחלת הכתיבה בכתה ז' שנת תשט"ז.
6. עדיין מחכים לסריקת מכתבים מאת אביו של ארנון לבושין (בגרמנית). **בינתיים נסרק** ו**נשלח במייל, מדובר בסבא של ארנון לבושין (לפידות)**
7. יש יומן מאת דב ורדי מהשנים הראשונות. ורדי עבר במהרה לעין השופט והכתוב מתאר רק את השנים בכפר מנחם. היומן כתוב יפה ובסגנון ספרותי, אך לא בטוח שבסגנון אישי.

מסמכי המקור נשארים בארכיון כפר מנחם

סוכם שנבדוק סריקת המסמכים בטכנולוגיה מתקדמת שאינה מזיקה להם ומספקת תוצאות איכותיות, ואחר כך נוכל גם להדפיס וגם להעלות לרשת באתר יד יערי.

נבדוק מבחינת העלות אם זה יוצא סביר. ניתן להתחלק במימון בין יד יערי וכפר מנחם.

רשם: נטע